SA sanggroep in realiteitsreeks op E! Entertainment | SARIE
Die ses manne met die mooi stemme van Overtone gaan TV-kykers in Mei vermaak met hul alledaagse doen en late. E! Entertainment, TV-kanaal bekend vir reekse soos Keeping Up With The Kardashians, Dirty Soap en Girls From The Playboy Mansion, het die groen lig gegee vir die vervaardiging van Mrs Eastwood & Company, 'n nuwe realiteitsreeks oor die dag-tot-dag-dinge van Dina Eastwood, vrou van Clint Eastwood, hul dogters Francesca en Morgan, én haar Suid-Afrikaanse 'aanneemkinders', Overtone. Clint sal ook op die skerm verskyn, maar nie so gereeld nie.
Sy het Overtone tydens die verfilming van die fliek Invictus hier in Kaapstad op 'n verhoog gesien en hulle dadelik onder haar vlerk geneem. Sedertdien het hulle al op die meeste van die top-geselsprogramme in Amerika, soos The Ellen DeGeneres Show, verskyn.
Trots op julle! Laat die wereld sien daar is nie NET geweld en slegte dinge in Suid Afrika maar dat ons baie en goeie talent ook het!